คุณหญิงสุดารัตน์ เกยุราพันธุ์ รองหัวหน้าพรรคไทยรักไทยกล่าวถึงนายสนธิเสนอให้ประชาชนเลือกข้างว่า อยากจะขอร้องว่าอย่ามาใส่ร้ายกันด้วยข้อหาที่ร้ายกาจอย่างนี้ พวกเราไม่อยากจะให้ดึงฟ้าต่ำ และก็ทราบกันดีอยู่แล้วว่า พ.ต.ท.ทักษิณได้หมายถึงพระองค์ท่าน เพราะฉะนั้นจึงอยากขอร้องตรงนี้"มันไม่ถูก เรื่องอย่างนี้ เอามาทำแบบนี้ไม่ได้เลย เพราะเราต้องกราบไหว้เคารพบูชา มาทำกันอย่างนี้ได้อย่างไร มันไม่ได้ กรณีนี้ต้องเตือนเลยว่า แกนนำกลุ่มพันธมิตรต้องหยุดที่จะให้ร้ายป้ายสีกับพรรคไทยรักไทยด้วยการดึงเอาสถาบันเบื้องสูงซึ่งเป็นสิ่งที่ไม่บังควรลงมาเพียงเพื่อหวังผลทางการเมือง เราขอเตือนให้หยุดดึงฟ้าลงมาต่ำ ขอประกาศเลยว่าเราจะขอรักษาสถาบันพระมหากษัตริย์ด้วยชีวิต" คุณหญิงสุดารัตน์ กล่าวด้วยน้ำเสียงไม่พอใจ และยกมือขึ้นประนมไหว้ท่วมหัว ด้วยสีหน้าเคร่งเครียด
ใครคือรองหัวหน้าพรรคไทยรักไทย 
คุณหญิงสุดารัตน์ เกยุราพันธุ์